Diari Oficial de la Generalitat Valenciana


Sumari del DOGV 6860, del 12-09-2012 (2012/8367)

RESOLUCIÓ de 9 d'agost de 2012, de la Conselleria d'Educació, Formació i Ocupació, per la qual es modifica l'autorització al Centre autoritzat d'Ensenyances Artístiques Professionals de Música Juan Bautista Cabanilles de la localitat d'Algemesí.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6860

Data del DOGV
:   12-09-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/8367


Data del document
:   09-08-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 9 d'agost de 2012, de la Conselleria d'Educació, Formació i Ocupació, per la qual es modifica l'autorització al Centre autoritzat d'Ensenyances Artístiques Professionals de Música Juan Bautista Cabanilles de la localitat d'Algemesí. [2012/8367]  
L'expedient ha sigut iniciat pel representant de la titularitat del Centre autoritzat d'Ensenyances Artístiques Professionals de Música Juan Bautista Cabanilles, número de codi 75457794, d'Algemesí, en sol·licitud d'autorització per a impartir les especialitats instrumentals de Fagot, Oboé, Percussió i Trombó.  
Per Orde de la Conselleria de Cultura, Educació i Ciència de 8 de gener de 1998 (DOGV de 06.02.1998), es va autoritzar la transformació del centre com a centre professional amb autorització per a impartir les especialitats de grau elemental i mitjà de Clarinet, Contrabaix, Flauta Travessera, Guitarra, Piano, Saxòfon, Trompa, Trompeta, Viola, Violí i Violoncel. S'autoritza a més la seua capacitat amb 80 places escolars per a grau elemental i amb 180 per a grau mitjà.  
Vist que, per a adaptar-se a la normativa vigent, el centre ha d'impartir l'especialitat de Cant, este manifesta el seu acord i compromís d'aportar la relació del professorat i titulacions respectives abans de l'inici de les activitats educatives corresponents, de conformitat amb la normativa aplicable.  
Vistes la Llei Orgànica 8/1985, de 3 de juliol (BOE núm. 159, de 04.07.1985), Reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106, de 04.05.2006); el Reial Decret 303/2010, de 15 de març (BOE de 09.04.2010), pel qual s'establixen els requisits mínims dels centres que impartisquen ensenyances artístiques regulades en la Llei Orgànica 2/2006, de 3 de maig, d'Educació; el Reial Decret 321/1994, de 25 de febrer (BOE de 06.04.1994), sobre autoritzacions a centres docents privats per a impartir ensenyances artístiques, modificat pel Reial Decret 131/2010, de 12 de febrer (BOE de 12.03.2010); i el Decret 158/2007, de 21 de setembre (DOGV de 25.09.2007), del Consell, pel qual s'establix el currículum de les ensenyances professionals de música i es regula l'accés a estes ensenyances.  
Vista la proposta del director general de Centres Docents de data 9 d'agost de 2012 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, i en virtut de la delegació establida en Resolució de 20 d'abril de 2012, resolc:  
  
Primer  
Autoritzar al centre següent l'ampliació de les seues ensenyances en els termes que s'especifiquen:  
Denominació genèrica del centre: Centre d'Ensenyances Artístiques Professionals de Música.  
Denominació específica del centre: Juan Bautista Cabanilles.  
Titular: Cooperativa Valenciana Centro Musical Juan Bautista Cabanilles.  
Domicili: pl. Auditori Moreno Gans, núm. 4.  
Localitat: Algemesí (46221).  
Província: València.  
Codi: 23019408.  
S'autoritza impartir les especialitats instrumentals de Cant, Fagot, Oboé, Percussió i Trombó.  
El centre impartirà, a més, les ensenyances que se li van autoritzar anteriorment, sense variació del nombre de llocs escolars.  
  
Segon  
Qualsevol modificació dels termes d'esta resolució requerirà la preceptiva autorització de l'administració educativa.  
  
Tercer  
El centre haurà de completar la relació del professorat i les titulacions adequades a les ensenyances que s'autoritzen, davant de la direcció territorial corresponent, per a la seua aprovació abans de l'inici de les activitats educatives, amb un informe previ favorable de la Inspecció Educativa.  
  
Quart  
El que disposa la present resolució donarà lloc a les corresponents inscripcions en el Registre de Centres Docents de la Comunitat Valenciana.  
  
Cinqué  
La present resolució tindrà efectes des de la data en què es dicta, no obstant això, els seus efectes acadèmics s'entenen referits a partir del pròxim curs escolar.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27.11.1992), i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa (BOE núm.167, de 14.07.1998), contra el present acte, que posa fi a la via administrativa, es pot interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Formació i Ocupació, en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar de l'endemà de la seua publicació en el Diari Oficial de la Comunitat Valenciana.  
  
València, 9 d'agost de 2012.- La consellera d'Educació, Formació i Ocupació, p. d. (R de 20.04.2012, DOCV núm. 6763 de 27.04.2012), el secretari autonòmic d'Educació: Rafael Carbonell Peris.